** SINDHI HIGH SCHOOL, BENGALURU**

**I PRE-BOARD EXAMINATION (2023-24)**

**SUBJECT – Hindi – B (085)**

**SET – 2**

**Class: X Marks: 80**

**Date: 20/12/2023 Reading Time: 8:30 to 8:45 am Number of printed sides: 10 Writing Time: 8:45 to 11:45 am**

सामान्य निर्देश-

1. इस प्रश्नपत्र में दो खंड हैं- खंड अ और ब।

2. खंड 'अ' में उपप्रश्नों सहित 45 वस्तुपरक प्रश्न पूछे गए हैं। दिए गए निर्देशों का पालन करते हुए कुल 40 प्रश्नों के उत्तर दीजिए।

3. खंड 'ब' में वर्णनात्मक प्रश्न पूछे गए हैं. आंतरिक विकल्प भी दिए गए हैं।

4. निर्देशों को बहुत सावधानी से पढ़िए और उनका पालन कीजिए।

5. दोनों खंड़ों के कुल 18 प्रश्न हैं। दोनों खंड़ों के प्रश्नों के उत्तर देना अनिवार्य है।

6. यथासमय दोनों खंडों के प्रश्नों के उत्तर क्रमशः लिखिए।

**खंड-अ (वस्तुपरक प्रश्न)**

**I. निम्नलिखित गद्यांश को ध्यानपूर्वक पढ़कर इसके आधार पर सर्वाधिक उपयुक्त उत्तर वाले विकल्प**

**चुनकर लिखिए- (1×5=5)**

हिमालय पर्वत वन संपदा का महत्त्वपूर्ण क्षेत्र है। यहाँ के वन स्थानीय लोगों के जीवन में बहुत महत्त्व रखते हैं। ये वन स्थानीय नागरिको तथा उनके पशुओं के जीवन रक्षक माने जाते हैं। ये वन फल, फूल और जड़ी-बूटियों के मुख्य स्रोत हैं। वनों से उत्पन्न हरी घास पशुओं का चारा होती है जबकि वृक्षों की सूखी टहनियों को लोग ईंधन के रूप में प्रयोग करते हैं। हिमालय के पर्वतीय क्षेत्र में स्थित ये वन विभिन्न प्रकार से पर्यावरण के रक्षक हैं। वन जहाँ पशुओं की शरण-स्थली है, वहीं ये मानव के जीवन के लिए भी बहुत उपयोगी है। हम सभी जानते हैं कि वृक्ष हमें जीवन देते हैं। ये विभिन्न आपदाओं को अपने ऊपर झेलकर हमें शुद्ध वायु देते हैं। ये वर्षा में भी सहायक होते हैं। इतना सब जानते हुए भी हम अपने उपयोग के लिए वनों की कटाई करके अपने जीवनदाता का अपमान कर रहे हैं। हम जनसंख्या तो बढ़ाते जा रहे हैं परन्तु वनों को घटाते जा रहे हैं। यदि यह सब ऐसे ही चलता रहा तो हम जल्द ही संकटों से घिर जायेंगे। हमें अपने जीवन को बचाने के लिए वनों को संरक्षण देना ही होगा। आओ, संकल्प लें कि हम भी वृक्ष लगाएँगे और उनकी सेवा करेंगे।

(1) गद्यांश के अनुसार, कहाँ के वन स्थानीय लोगों के जीवन में महत्त्व रखते है?

(क) हिमालय पर्वत के (ख) कंचनजंघा के

(ग) दक्षिण पर्वत के (घ) आमीर के वन

(2) वनों से उत्पन्न हरी घास से पूर्ति होती है-

(क) मनुष्य की (ख) पशुओं के चारे की

(ग) पक्षियों की घ) इनमें से कोई नहीं

(3) वनों की संख्या क्यों कम होती जा रही है?

(क) जनसंख्या वृद्धि के कारण ख) वनों की कटाई के कारण

(ग) ऑक्सीजन की कमी (घ) (क) व (ख) दोनों

(4) वृक्ष हमें किस प्रकार जीवन देते हैं?

(क) स्वयं पीड़ा सहकर (ख) शुद्ध वायु देकर

(ग) विभिन्न आपदाओं को झेलकर (घ) उपर्युक्त सभी

(5) निम्नलिखित कथन (A) तथा कारण (R) को ध्यानपूर्वक पढ़िए। उसके बाद दिए गए विकल्पों में से कोई एक

सही विकल्प चुनकर लिखिए-

कथन (A) हम जनसंख्या तो बढ़ाते जा रहे है। साथ ही साथ वनों को भी बढ़ाते जा रहे हैं।

कारण (R) वनों का कटना जनसंख्या वृद्धि का मुख्य कारण है।

(क) कथन (A) तथा कारण (R) दोनों गलत है

(ख) कथन (A) गलत है तथा कारण (R) सही है

(ग) कथन (A) सही है लेकिन कारण (R) उसकी गलत व्याख्या करता है

(घ) कथन (A) तथा कारण (R) दोनों सही हैं तथा कारण (R) कथन (A) की सही व्याख्या करता है

**II) निम्नलिखित गद्यांश को ध्यानपूर्वक पढ़कर इसके आधार पर सर्वाधिक उपयुक्त उत्तर वाले विकल्प**

**चुनकर लिखिए | (1×5=5)**

बच्चों के मानसिक विकास में कहानियों का अहम योगदान होता है। कहानियाँ न सिर्फ उनके लिए मार्गदर्शक का काम करती हैं, बल्कि उन्हें आदर्श इंसान बनने में भी मदद करती है। यही कारण है कि जब से मानव सभ्यता है, कई कहानियाँ प्रचलन में है। कहानी सुनने या पढ़ने में बहुत आनंद आता है। जितना आनंद कहानी सुनने में है उतना कहीं नहीं। बचपन में सभी ने अपनी दादी या नानी से कहानियाँ अवश्य सुनी होंगी। इन कहानियों में रोचक विषय तो होते ही थे, ज्ञान की बातें भी छुपी होती थीं। कहानियों हमें स्वप्नलोक में ले जाती है। रोचक कहानियाँ सुनकर हम स्वयं की कल्पना इसके पात्रों के समान ही करने लगते थे। ये कभी हमें हँसाती थीं और कभी रुलाती थीं, परन्तु इन सभी कहानियों का अंत सदा सुखद ही होता था। ये अपने समापन के साथ कोई-न-कोई संदेश अवश्य छोड़ती थीं। रात होते ही हम सब बच्चे कहानी सुनने की जिद करने लगते थे और तब दादी हमें सारगर्भित कहानियाँ सुनाने बैठ जाती थीं। कभी-कभी दादी काल्पनिक कहानियाँ भी सुनाती थीं। कहानी के पात्रों का चयन, घटनाक्रम और निहित शिक्षा ही इनकी विशेषता होती थी। बचपन की ये यादें आज भी मन में बसी हुई है। जितना महत्त्व कहानियों का तब हुआ करता था, अब दिखाई नहीं देता। इस का एक कारण संयुक्त परिवारों का विघटन भी है।

1) निम्न में से कहानी की विशेषता नहीं है-

(क) पात्रों का चयन (ख) सुनाने का स्थान

(ग) घटनाक्रम व शिक्षा (घ) कथावस्तु

(2) आज का बच्चा कहानी के आनंद से क्यों वंचित है?

(क) रुचि की कमी (ख) पुस्तकों की उपलब्धता न होना

(ग) संयुक्त परिवारों के विघटन के कारण (घ) इनमें से कोई नहीं

(3) निम्नलिखित कथन (A) तथा कारण (R) को ध्यानपूर्वक पढ़िए। उसके बाद दिए गए विकल्पों में से कोई एक सही विकल्प चुनकर लिखिए-

कथन (A) कहानियाँ मनुष्य के अंदर ज्ञान का संचार करती हैं।

कारण (R) कहानियों का अंत सदैव दुखद ही होता है।

(क) कथन (A) तथा कारण (R ) दोनों गलत है

(ख ) कथन (A) गलत है तथा कारण (R) सही है

(ग ) कथन (A) सही है लेकिन कारण (R) उसकी गलत व्याख्या करता है

(घ) कथन (A) तथा कारण (R) दोनों सही हैं तथा कारण (R) कथन (A) की सही व्याख्या करता है

(4) रात होते ही सब बच्चे जिद करने लगते थे-

(क) समाचार सुनने की ख) कहानी सुनने की

(ग) निबन्ध लिखने की (घ) नाटक करने की

(5) उपर्युक्त गद्यांश का उचित शीर्षक है-

(क) कहानी लेखन (ख) ) कथा लेखन

(ग) कथा या सारांश (घ) कहानियों का महत्त्व

**III) निर्देशानुसार 'पदबंध' पर आधारित पाँच बहुविकल्पीय प्रश्नों में से किन्ही चार प्रश्नों के उत्तर दीजिए|**

**1x4=4**

(1) वजीर अली बहुत ही खतरनाक आदमी है। रेखांकित पदबंध का कौनसा भेद है?

(क) संज्ञा पदबंध (ख) सर्वनाम पदबंध

(ग) विशेषण पदबंध (घ) क्रिया पदबंध

(2) बढ़ती हुई आबादियों ने समंदर को पीछे सरकाना शुरू कर दिया है। इस वाक्य में क्रिया पदबंध है-

(क) पीछे सरकाना (ख) बढ़ती हुई आबादियों

(ग) कर दिया है (घ) इनमें से कोई नहीं

(3) क्रिया पदबंध का उदाहरण छाँटिए-

(क) अब भाई साहब नरम पड़ गए थे।

(ख) लपाती के कुछ युवकों ने इस मूक प्रेम को भाँप लिया ।

(ग) मीठे-मीठे सपने देखने वाले लोग अकर्मण्य होते हैं।

(घ) उसका घोड़ा अत्यंत सुन्दर, फुर्तीला और आज्ञाकारी है।

(4) तताँरा वामीरो कथा के माध्यम से समाज की एक भीषण समस्या की ओर ध्यान आकर्षित किया गया है।' रेखांकित पदबंध का कौनसा भेद है?

(क) संज्ञा पदबंध (ख) क्रिया पदबंध

(ग) सर्वनाम पदबंध (घ) क्रियाविशेषण पदबंध

(5) कबूतर परेशानी में इधर-उधर फड़फड़ा रहे थे। रेखांकित पदबंध का कौनसा भेद है?

(क) संज्ञा पदबंध (ख) सर्वनाम पदबंध

(ग) क्रिया विशेषण पदबंध (घ) विशेषण पदबंध

IV) निर्देशानुसार 'रचना के आधार पर वाक्य भेद' पर आधारित पाँच बहुविकल्पीय प्रश्नों में से किन्हीं चार प्रश्नों के

उत्तर दीजिए | 1x4=4

(1) एक जमाना था कि लोग आठवाँ दरजा पास करके नायब तहसीलदार हो जाते थे। रचना के आधार पर

वाक्य भेद है-

(क) सरल वाक्य (ख) संयुक्त वाक्य (ग) मिश्र वाक्य (घ) समूह वाक्य

(2) हर तरह के संकटों से घिरा रहने पर भी यह निराश नहीं हुआ । रचना के आधार पर वाक्य भेद है-

(क) सरल वाक्य (ख) मिश्र वाक्य (ग) संयुक्त वाक्य (घ) समूह वाक्य

(3) कॉलम 1 को कॉलम 2 के साथ सुमेलित कीजिए और सही विकल्प चुनकर लिखिए-

|  |  |
| --- | --- |
| कॉलम 1 | कॉलम 2 |
| (1) उन्होंने ऐसी फिल्म बनाई जिसे सच्चा कवि हृदय ही बना सकता है। | (i) सरल वाक्य |
| (2) दो-तीन बजे कई आदमियों को पकड़ लिया गया। | (ii) संयुक्त वाक्य |
| (3) हरिहर काका सोच कुछ और रहे थे और वातावरण कुछ दूसरा ही तैयार हो रहा था। | (iii) मिश्र वाक्य |

विकल्प

(क) 1-iii, 2-1, 3-ii (ख) 1-ii, 2-iii, 3-1 (ग) 1-ii, 2-4, 3-iii (घ) 1-iii, 2-ii, 3-1

(4) निम्नलिखित वाक्यों में से मिश्र वाक्य है-

(क) मेरा मौन कह देता था कि मुझे अपना अपराध स्वीकार है।

(ख) बड़े भाई साहब मेरा सत्कार स्नेह और रोष से करते।

(ग) एक घंटा भी किताब लेकर बैठना पहाड़ था।

(घ) केवल वर्तमान क्षण सामने था और वह अनंतकाल जितना विस्तृत था।

5) वह मेहनती है अतः यह पराजय स्वीकार नहीं करता । (रचना के आधार पर इस वाक्य का भेद होगा)

(क) समूह वाक्य (ख) सरल वाक्य

(ग) संयुक्त वाक्य (घ) उपर्युक्त में से कोई नहीं

**V) निर्देशानुसार 'समास' पर आधारित पाँच बहुविकल्पीय प्रश्नों में से किन्हीं चार प्रश्नों के उत्तर दीजिए |**

**(1x4=4)**

(1) यथाविधि का विग्रह है-

(क) विधि के अनुसार (ख) विधिनुसार (ग) विधि जैसा (घ) इनमें से कोई नहीं

(2) शरण को पहुँचा हुआ' का समस्त पद है-

(क) शरणग्रामी (ख) शरणागत (ग) शरणार्थी घ) शरणानुसार

(3) निम्नलिखित युग्मों पर विचार कीजिए-

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | समस्तपद |  | समास | | (i) आज्ञानुसार |  | (i) तत्पुरुष समास | | (ii) नीलकमल |  | (ii) बहुव्रीहि समास | | (iii) पीतांबर |  | (iii) द्वंद्व समास | | (iv) अष्टाध्यायी |  | (iv) द्विगु समास | |

उपर्युक्त युग्मों में से कौन-से सही सुमेलित हैं-

(क) (iii) और (i) (ख) (iv) और (1) (ग) (i) और (iii) (घ) (ii) और (iii)

(4) दूध-दही का विग्रह है-

(क) दूध में दही (ख) दूध का दही (ग) दूध और दही (घ) दूध पर दही

(5) हाथों-हाथ का विग्रह है-

(क) हाथ ही हाथ में (ख) हाथ और हाथ (ग) हाथ में हाथ (घ) इनमें से कोई नहीं

**VI) निर्देशानुसार 'मुहावरे' पर आधारित छह बहुविकल्पीय प्रश्नों में से किन्हीं चार प्रश्नों के उत्तर दीजिए-**

**(1X4=4)**

(1) मुहावरे और अर्थ के उचित मेल वाले विकल्प का चयन कीजिए-

(क) आसमान पर चढ़ाना - बहुत दुखी होना ख) लाल-पीला होना - मन ही मन प्रसन्न होना

(ग) आँखों में धूल झोकना - धोखा देना (घ) टस से मस न होना - प्रसन्न होना

(2) 'रुकावट पैदा करना “ अर्थ के लिए उपयुक्त मुहावरा है-

(क) टस से मस न होना (ख) टांग अड़ाना (ग) नमक-मिर्च लगाना (घ) छक्के छुड़ाना

(3) मेरे पिताजी ने यह कार अपनी ------------से ली है।( रिक्त स्थान की पूर्ति के लिए उपयुक्त विकल्प का चयन कीजिए)

(क) खेती करके (ख) डेरा डालना (ग) परिश्रम (घ) गाढ़ी कमाई

(4) संजीत ने चोरी की थी,यह जानकर मैं ---------रह गया । । उचित मुहावरे से रिक्त स्थान की पूर्ति कीजिए-

(क) मेहनत करना (ख) हक्का-बक्का रहना (ग) हवा खाना (घ) लाज रखना

(5) रेखांकित अंश के लिए कौन-सा मुहावरा प्रयुक्त करना उचित होगा?

क) तू मित्र है या शत्रु ? जहाँ भी जाता हूँ ,वही मेरे सामने बाधा उत्पन्न कर देता है ।

(क) दीवार खड़ी करना (ख) लड़ाई होना (ग) दिन में तारे दिखाई देना (घ) उपर्युक्त सभी

(6) “जो देश के लिए मरने को तैयार रहता है,उसे फिर किसी का डर नहीं”अर्थ के लिए उपयुक्त मुहावरा है-

(क) हाथ उठाना (ख) मुँह की खाना (ग) सिर पर कफ़न बाँधना (घ) मुँह खून से भर जाना

**VII) निम्नलिखित पद्यांश को पढ़कर पूछे गए प्रश्नों के उत्तर के लिए सही विकल्प का चयन कीजिए-**

**(1×5=5)**

चाकरी में दरसण पास्यूँ, सुमरण पास्यूँ खरची

भाव भगती जागीरी पास्यूँ, तीनूं बाताँ सरसी।

मोर मुकुट पीताम्बर सौहे, गल वैजन्ती माला।

बिन्दरावन में धेनु चरावे, मोहन मुरली वाला।

ऊँचा-ऊँचा महल बणावं बिच बिच राखूँ बारी।

साँवरिया रा दरसण पास्यूँ, पहर कुसुम्बी साड़ी।

आधी रात प्रभुदरसण, दीज्यो जमनाजी रे तीरा।

मीराँ रा प्रभु गिरधर नागर, हिवड़ो घणो अधीराँ ।

(1) मीरा कृष्ण से क्या प्रार्थना कर रही है?

(क) उनकी पीड़ा दूर न करने की (ख) सेविका के रूप में स्वीकार करने की

(ग) प्रेमिका के रूप में स्वीकार करने की (घ) उन्हें अपने से दूर रखने की

(2) कृष्ण की सेविका बनकर मीरा क्या करना चाहती है?

(क) बाग सजाना, दर्शन करना, गीत गाना (ख) प्रशंसा के गीत गाना और गोकूल में रहना

(ग) रोज उठकर उनके दर्शन करना और रोना (घ) उनकी याद मे रोना, दर्शन करना गीत गाना

(3) मीरा वृंदावन की गलियों में

(क) कृष्ण से मिलना चाहती है (ख) कृष्ण का गुणगान करना चाहती है

(ग) कृष्ण को उलाहना देना चाहती है (घ) कृष्ण की प्रतीक्षा करना चाहती हैं

(4) कृष्ण की भाव- भक्ति में डूबना किसके समान है?

(क) सुख और वैभव के समान (ख) मान-अपमान के समान

(ग) धनहीन के समान (घ) कष्ट के समान

5) निम्नलिखित वाक्यो को ध्यानपूर्वक पढ़िए (सही विकल्प का चयन कीजिए ।)

(i) मीरा श्याम को नौकर बनाना चाहती है।

(ii) मीरा श्रीकृष्ण की सेविका बनकर रहना चाहती है।

(iii) मीरा प्रतिदिन प्रातः उठकर श्रीकृष्ण के दर्शन करना चाहती है।

(iv) श्रीकृष्ण के गले में वैजयंती माला सुशोभित है

(v) श्रीकृष्ण वृंदावन में खेती का कार्य करते हैं

(क) (i), (ii) और (v) (ख) (i), (iii), और (iv)

(ग) (iii), (iv), और (v) (घ) (ii), (iii), और (iv)

**VIII) निम्नलिखित प्रश्नों के उत्तर देने के लिए उचित विकल्प का चयन कीजिए- (1×2=2)**

(1) 'कर चले हम फिदा' कविता में कवि ने किस रुत (ऋतु) की बात कही है?

(क) बसंत ऋतु (ख) ग्रीष्म ऋतु

(ग) शीत ऋतु (घ) बलिदान देने की ऋतु (समय)

(2) कवि ने इंद्रजाल किसे कहा है?

(क) इंद्र के जादू को (ख) आकाश के विस्तार को

(ग) पर्वत के आकार को (घ) इंद्रधनुष को

**IX) निम्नलिखित गद्यांश को पढ़कर पूछे गए प्रश्नों के उत्तर के लिए सही विकल्प का चयन कीजिए-**

**(1×5=5)**

मेरी माँ कहती थी, सूरज ढले आँगन के पेड़ों से पत्ते मत तोड़ो, पेड़ रोएँगे। दीया बत्ती के वक्त फूलों को मत तोड़ों, फूल बद्दुआ देते हैं। दरिया पर जाओ तो उसे सलाम किया करो, यह खुश होता है। कबूतरों को मत सताया करो, वे हजरत मुहम्मद को अजीज हैं। उन्होंने उन्हें अपनी मजार के नीचे गुंबद पर घोंसले बनाने की इजाजत दे रखी है। मुर्गे को परेशान नहीं किया करो।

(1) नीले गुंबद पर किसका घोंसला हुआ करता है?

(क) चिड़िया का (ख) तोते का (ग) कबूतर का (घ) इनमें से कोई नहीं

(2) लेखक की माँ लेखक को किसके प्रति उपदेश देती थी?

क) धर्म के प्रति (ख) प्रकृति के प्रति (ग) ) धन के प्रति (घ) इनमें से कोई नहीं

3) निम्नलिखित कथन (A) तथा कारण (R) को ध्यानपूर्वक पढ़िए। उसके बाद दिए गए विकल्पों में से कोई एक सही विकल्प चुनकरलिखिए-

कथन (A): दीया-बत्ती के वक्त फूलों को मत तोड़ो, फूल बद्दुआ देते हैं। दरिया पर जाओ तो उसे सलाम किया करो, वह खुश होता है।

कारण (R) मनुष्य के मन में प्रकृति तथा जीव-जंतुओं के लिए भी संवेदनाएँ होना आवश्यक है।

(क) कथन (A) तथा कारण (R) दोनों गलत हैं

(ख) कथन (A) गलत है लेकिन कारण (R) सही है

(ग) कथन (A) सही है लेकिन कारण (R) उसकी गलत व्याख्या करता है

(घ) कथन (A) तथा कारण (R) दोनों सही है तथा कारण (R) कथन (A) की सही व्याख्या करता है

(4) लेखक की माँ किसके प्रति सम्मान का भाव रखती है? नीचे दिए गए बिंदुओं पर विचार कीजिए और उचित विकल्प का चयन कीजिए-

(i) दरिया के प्रति (ii) हजरत मुहम्मद के प्रति

(iii) पक्षियों के प्रति (iv) उपर्युक्त सभी

(क) केवल (1) (ख) केवल (iv)

(ग) (i) और (ii) (घ) (iii) और (iv)

(5) मुर्गा सुबह उठकर क्या करता है?

(क) चिल्लाता है (ख) बाँग देता है

(ग) घूमता है (घ) इनमें से कोई नहीं

**X) निम्नलिखित प्रश्नों के उत्तर देने के लिए उचित विकल्प का चयन कीजिए- (1×2=2)**

(1 ) निम्नलिखित में से कौन-सा वाक्य ततॉरा-वामीरो कथा' कहानी के मूलभाव को दर्शाता है-

(i) आपसी प्रेमभाव किसी भी समाज की उन्नति में सहायक होता है।

(ii) रूढ़िवादी पंरपरा किसी भी समाज की उन्नति में बाधक हो तो उसे समाप्त कर देना चाहिए।

(iii) पहले के समय लोगों के मन अधिक संवेदनशील होते थे।

(iv) आंतरिक उन्नति से ही ज्ञान रूपी प्रकाश पाया जा सकता है।

(क) केवल (iv) सही है ख) केवल (ii) सही है

(ग) (i), (ii) दोनों सही है (घ) (ii) और (iv) दोनों सही हैं

(2) परीक्षा में पास हो जाने पर भी छोटे भाई की खुशी आधी हो गई क्योंकि-

(क) उसे भेंट नहीं मिली थी । (ख) उसे साहब से डाँट नहीं पड़ी थी ।

(ग) उसे तेज़ बुखार था । (घ) बड़े भाई साहब पुन: फेल होने पर रो पड़े थे ।

**खंड-ब (वर्णनात्मक प्रश्न)**

**XI) निम्नलिखित प्रश्नों में से किन्हीं दो प्रश्नों के उत्तर लगभग 60 शब्दों में दीजिए- (3×2=6)**

(1) रूढ़ियाँ जब बंधन बन बोझ बनने लगे तब उनका टूट जाना ही अच्छा है। क्यों ? तताँरा-वामीरो कथा के

आधार पर लिखिए ।

(2) वज़ीर अली एक जाँबाज सिपाही था । कैसे ? कारतूस पाठ के आधार स्पष्ट कीजिए ।

(3) छोटे भाई ने अपनी पढ़ाई का टाइम टेबल बनाते समय क्या-क्या सोचा और उसका पालन क्यों नहीं कर

पाया?

**XII). निम्नलिखित प्रश्नों में से किन्हीं दो प्रश्नों के उत्तर लगभग 60 शब्दों में दीजिए- (3×2=6)**

(1) मीराबाई कृष्ण को पाने के लिए क्या-क्या कार्य करने को तैयार हैं?

(2)पावस'ऋतु में कौन-कौन से परिवर्तन आते है ? पर्वत प्रदेश में पावस कविता के आधार पर लिखिए ।

(3) कर चले हम फिदा कविता में कवि ने किस काफिले को आगे बढ़ाते रहने के लिए कहा है? क्यों?

**XIII) निम्नलिखित प्रश्नों में से किन्हीं दो प्रश्नों के उत्तर लगभग 60 शब्दों में दीजिए- (3×2=6)**

(1) समाज में रिश्तों की क्या अहमियत है? हरिहर काका' पाठ के आधार पर स्पष्ट कीजिए।

(2) सपनों के-से दिन' के आधार पर बताइए कि लेखक को स्कूल खुशी से भागे जाने की जगह न लगने पर भी

कब और क्यों उन्हें स्कूल जाना अच्छा लगता था ?

(3) “**अम्मी”** शब्द पर टोपी के घरवालों की क्या प्रतिक्रिया हुई ? टोपी शुक्ला पाठ के आधार पर इस कथन को सिद्ध

कीजिए।

**XIV निम्नलिखित में से किसी एक विषय पर संकेत-बिंदुओं के आधार पर लगभग 100 शब्दों में अनुच्छेद**

**लिखिए (5×1=5)**

**(1) बेरोजगारी एक समस्या**

\*बेरोजगारी से उत्पन्न समस्याए

\*बेरोजगारी के कारण

\*समाधान हेतु सुझाव

**(2) सड़क दुर्घटना**

**\***यातायात नियमों की उपेक्षा

\*असावधानी

\*नियंत्रण के लिए सुझाव

**(3) जैसी संगति वैठिए तैसोई फल दीन**

**\***सत्संगति का प्रभाव

\*कुसंगति से हानि

\*चरित्र का परिचायक

\*प्रभावशाली व्यक्तित्व

XV)बीमारी के कारण नवीं कक्षा की वार्षिक परीक्षा देने में असमर्थ छात्र रवि की ओर से प्रधानाचार्य को पत्र लिखिए

**(5×1=5)**

**अथवा**

बिजली की अनियमित आपूर्ति की शिकायत करते हुए जयपुर विद्युत बोर्ड के अधिकारी को लगभग 100 शब्दों में एक पत्र लिखिए।

**XVI) निम्नलिखित में से किसी एक विषय पर लगभग 60 शब्दों में सूचना लिखिए- (4×1=4)**

शिक्षक-दिवस के अवसर पर कार्यक्रम आयोजन करने के लिए आपको संयोजक बनाया गया है। कार्यक्रम के बारे में विद्यार्थियों की सभा के लिए एक सूचना लगभग 60 शब्दों में जारी करें। ।

**अथवा**

पुस्तकालय अधिकारी की ओर से सूचना पट्ट के लिए लगभग 60 शब्दों में एक सूचना बनाइए कि सभी विद्यार्थी 10 मार्च तक पुस्तकालय की पुस्तकें लौटा देंगे, तभी उन्हें वार्षिक परीक्षा के लिए अनुक्रमांक व प्रवेश पत्र मिलेगा।

**XVII) निम्नलिखित में से किसी एक विषय पर लगभग 40 शब्दों में विज्ञापन तैयार कीजिए- (3×1=3)**

एक साइकिल कंपनी किशोरों के लिए नया उत्पाद बाजार में लाना चाहती है। उसके लिए लगभग 60 शब्दों में एक विज्ञापन तैयार कीजिए।

**अथवा**

**लेदर जैकेट** कंपनी के लिए एकआकर्षक विज्ञापन लगभग 40 शब्दों में तैयार कीजिए ।

**XVIII) “एक वीर सिपाही का सपना”** विषय पर लघु कया लगभग 100 शब्दों में लिखिए। **(5×1=5)**

**अथवा**

आपके विद्यालय का नया सत्र आरंभ हो गया है लेकिन बाजार में अभी तक आपकी हिंदी की पाठ्यपुस्तक उपलब्ध नहीं है। इस संदर्भ मेंएन०सी०ई०आर०टी के व्यापार प्रबंधक को एक ई-मेल लिखिए।

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*